תיירות גאה

שכונת [[הקסטרו בסן פרנסיסקו, ארצות הברית הידוע כרחוב תיירותי פופולרי עבור קהילת הלהט"ב]]
תיירות גאה או תיירות להט"בית היא תיירות נישה המשוּוקת ללסביות, הומואים, ביסקסואלים וטרנסג'נדרים (להט"ב). קהל היעד שלה נמצא על פי רוב מחוץ לארון לגבי נטייתם המינית וזהותם המגדרית, אך בזמן הטיול הם עשויים לבחור להיות דיסקרטיים יותר ו"לחזור לארון", למשל, באזורים הידועים כעוינים ללהט"בים.

הרכיבים העיקרים של התיירות הגאה הם הרצון של ערים ומדינות למשוך תיירים להט"בים, אנשים המחפשים לנסוע ליעדים המוגדרים כגיי פרנדלי, אנשים הרוצים לטייל עם להט"בים אחרים ללא תלות ביעד הנסיעה ולהט"בים אשר מודאגים מענייני ביטחון ותרבות. תעשיית התיירות הגאה כוללת סוכני נסיעות, חברות נסיעות, קווי שיט, פרסומים ומבצעים אשר משווקים במיוחד לקהילה הגאה. כתוצאה מכך שבשנות ה-90 של המאה ה-20 חל גידול בגידול ילדים בקרב להט"בים, חל גידול בתיירות הידידותית למשפחה הלהט"בית במהלך שנות האלפיים. דוגמה לכך היא החברה "R Family" שבבעלות רוזי אודונל, המתמקדת בתיירות גאה ובשיט הראשון שלה היו 1,600 נוסעים שמתוכם 600 ילדים.

==היקף ומשמעות כלכלית==
דגם האוניה הראשי של חברת הבידור לנופש,"[[R Family Vacations" המספקת טיולי ספינות יוקרה תוך התמקדות בפעילויות כלולות לילדים ושירותים כולל חגיגת טקסי נישואים חד מיניים]]
מחקרים מצאו כי התיירות הגאה מהווה כ-10% מהתיירות בעולם עם למעלה מ-70 מיליון תיירים בשנה, במחזור של כ־64 מיליארד דולר בשנה. מדובר בקהל המורכב ברובו מגברים (74%) בשנות ה־40 לחייהם, בעיקר מארצות הברית ומאירופה, המטיילים בעולם בתדירות גבוהה.

חברות התיירות הגדולות מנצלות את הפוטנציאל הכלכלי של התיירות הגאה (הידוע גם בשם כסף ורוד) והחלו עם מסעות פרסום לתיירים הלהט"בים ולקהילה הגאה. בשנת 2000, "Tourism Intelligence International" (מודיעין התיירות הבינלאומי) פרסם דו"ח הקובע כי 10% מהתיירים הבינלאומיים היו הומואים או לסביות מתוך בדיקה של 70 מיליון טיסות נכנסות ברחבי העולם. פלח שוק זה צפוי לגדול כתוצאה מתהליך של קבלה הולכת וגדלה של קהילת הלהט"ב ברחבי העולם ושינוי העמדות כלפי מיניות. בשנת 2007, הפלח של ההומואים והלסביות הוערך בכ-55 מיליארד דולר.

מחוץ לחברות הגדולות, לתיירים הלהט"בים מוצעות אפשרויות תיירות מסורתיות, כגון רשתות אירוח של להט"בים אשר מציעים לארח תיירים בזמן הטיול, ואף אפשרות להחלפת בתים.

"תאגיד השיווק הגדול לתיירות בפילדלפיה" (GPTMC) ערך בשנת 2005 מחקר מקיף תחת הכותרת "תיירות הומוסקסואלית 2005", וממנו עלה כי על כל דולר אחד שתאגיד השיווק משקיע בשוק התיירות ההומוסקסואלי - מוחזרים לו באופן ישיר 153 דולר על ידי התיירים הגאים. המחקר מצא כי להט"בים מוציאים מדי שנה סכום של 54 מיליארד דולר בתיירות בתוך ארצות הברית בלבד. חלק מיוחד הוקדש לתיירות לסבית, וממנו עלה כי לעומת הומואים, לסביות נוהגות לטייל יותר עם בנות-זוגן - ולא עם חברים. מבחינת הוצאות, הלסביות מוציאות סכום זהה לזה שמוציאים הגברים – אך בממוצע הן נוהגות להישאר ללון פרק זמן קצר יותר.

לקמפיינים פרסומיים בנושא תיירות גאה ישנה חשיבות רבה: משתתפי הסקר ההומוסקסואלים שנחשפו לקמפיין פרסומי גיי פרנדלי הוציאו בחופשה סכומים גדולים יותר - 607 דולר לעומת 447 דולר (בממוצע), ואף נשארו בעיר פרק זמן ממושך יותר - 2.4 לילות לעומת 2.1 לילות (בממוצע), מאשר נסקרים הומוסקסואלים שלא צפו בפרסום.

על פי סקר שנעשה בתל אביב שנת 2010, כל תייר גאה תורם כ-1,500 דולרים לכלכלת העיר.

=== מתכנני תיירות ===
סניף ב[[ברצלונה, ספרד מרשת בתי המלון, "Axel Hotels" הפונה ללקוחות להט"ב ברחבי העולם]]
איגוד הטיולים הבינלאומי להומואים ולסביות (IGLTA) מקיים כנס עולמי שנתי וארבעה סימפוזיונים ביעדים תיירותיים שונים ברחבי העולם.<ref></ref> כל כנס מושך למעלה מ-500 נציגי לשכות כנסים ומבקרים, סוכנויות טיולים ופרסומי נסיעות המתמחים בשוק ההומוסקסואלים והלסביות. העמותה נוסדה בשנת 1983, והיא מייצגת כיום למעלה מ-2000 חברים עם מטה בפורט לודרדייל, פלורידה.<ref></ref> הכנס הבינלאומי ה-17 לתיירות הומואים ולסביות התקיים בלאס וגאס, נבדה, ארצות הברית, בין התאריכים 11–13 בדצמבר 2016.

עם תשעה גיליונות בשנה, מגזין פספורט הוא מגזין הטיולים להומואים ולסביות המתפרסם בארצות הברית אשר זמין בינלאומית. חברת ספרטקוס אינטרנשיונל ו-"FunMaps" של "Maplewood" בניו ג'רזי, קידמו עסקים ידידותיים להומואים ולסביות מאז 1982. אחת ממומחי שיווק הומואים ולסביות באירופה היא סוכנות השיווק, "Out Now Consulting".

איגוד התיירות האירופאי הגאה (GETA) פועל לקידום ושיפור תיירות הלהט"ב באירופה.<ref></ref> פעילת הלהט"ב חואן פ. ג'וליה בלאנש ידועה כמי שפתחה את רשת בתי המלון הראשונה "Axel Hotels" הפונה לקהילת הלהט"ב בערים ובמדינות שונות ברחבי העולם.<ref></ref><ref></ref><ref></ref><ref></ref>

==יעדים פופולארים==
חוף להט"ב ב[[ריו דה ז'ניירו, ברזיל]]
יעדי הטיול לקהילה הגאה הופכים לפופולריים בדרך כלל בזכות עמדות ליברליות מדיניות, וכן כאשר יש ביעד בסיס להט"בי (ברים, בתי עסק, מסעדות, מלונות, חיי לילה, בידור, תקשורת, ארגונים וכו'), הזדמנות להכיר להט"בים אחרים והרגשת ביטחון ונינוחות בקרבת הטרוסקסואלים ולהט"בים אחרים.

יעדי התיירות הגאה הן לרוב הערים הגדולות (בירות), אך לא באופן בלעדי, ולעיתים קרובות היעדים הן שכונות להט"ביות. לעיתים קרובות, העיריות ולשכות התיירות של היעדים מנסות לשפר את המוניטין שלהם כמקום עבור להט"בים באופן פעיל, לרוב על ידי תיאומם עם ארגוני להט"ב. מניתוח תיירות של המדינות עולה כי קיומה של אוכלוסיית ליבה גיי פרנדלית, היא לעיתים קרובות הזרז העיקרי להתפתחות המקום כיעד לתיירות גאה.

התיירות הגאה עולה בקנה אחד עם אירועים מיוחדים ללהט"ב כדוגמת מצעד הגאווה, פסטיבלים שכונתיים, מפגשים של ארגוני להט"ב ומשחקים גאים. התיירות הגאה מגיעה לשיאה במהלך תקופות אלו.

פילדלפיה הייתה היעד הראשון בעולם אשר יצר ושידר בטלוויזיה המסחרית פרסומות במיוחד עבור התיירות הגאה. פילדלפיה הייתה גם העיר הראשונה בעולם שהקצתה קבוצת מחקר המיועדת ללמוד על תיירות גאה, ובמיוחד תיירות גאה בעיר. בציון אירועי הגאווה העולמיים "WorldPride" טורונטו, קנדה בשנת 2014 המארגנים העריכו כי יגיעו לטורונטו כמיליון בני אדם ויתרמו 136 מיליון דולר קנדי לכלכלת העיר. בפועל, הגיעו לאירועי הגאווה קרוב לשני מיליון בני אדם, ותרמו לכלכלת העיר כ-791 מיליון דולר קנדי. בסיום ציון האירועים בחגיגתם במדריד, ספרד בשנת 2017 נחשף כי מעל 3.5 מיליון איש השתתפו במהלכם אשר תרמו כ-200 מיליון אירו לכלכלת העיר מדריד.

===יעדי תיירות גאה פופולריים ===
<gallery>
קובץ:Rich's decorated for 2019 San Diego Pride.png|סניף חברת "Rich Products" מעוטר לקראת מצעד הגאווה בסן דייגו, ארצות הברית בשנת 2019
קובץ:Gaytoys-rotterdam-2019.jpg|חנות באמסטרדם, הולנד המוכרת סחורות להט"ב
קובץ:The boat to the gay beach (236278128).jpg|חוף להט"ב באיביזה, ספרד
קובץ:Castro Street Pedcrossing with Rainbow Flag Colour.JPG|רחוב הקסטרו, סן פרנסיסקו
קובץ:Stonewall Inn 5 pride weekend 2016.jpg|הבניין בו שכן הבר "סטונוול אין" בגריניץ' וילג', מנהטן שהיווה את אירועי מהומות סטונוול ביוני 1969 המוגדר כיום כיעד היסטורי לאומי
קובץ:The Black Cat sign (40217238521).jpg|פונדק החתול השחור בלוס אנג'לס אשר הוגדר ב-7 בנובמבר 2008 כאתר היסטורי-תרבותי
קובץ:ChristopherPark3358.jpg|פארק כריסטופר, ניו יורק בו נפגשו רבים ממפגיני מהומות סטונוול לאחר הלילה הראשון, אשר מציג כיום פסל של ארבע דמויות לבנות מאת ג'ורג' סיגל המנציח את ציון האירוע
קובץ:De Waterkant 7.jpg|גיי בר בקייפטאון, דרום אפריקה
קובץ:Gay Bear Berlin Nollendorfplatz.jpg|פסל להט"ב במרכז ברלין, גרמניה
קובץ:2019.06.13 Hilton Beach at Tel Aviv Pride, Tel Aviv Israel 1640020 (48086969316).jpg|חוף הילטון, תל אביב, ישראל המוכר כיעד להט"ב פופולרי
</gallery>

==תיירות גאה בישראל==
ב-2006 נערך שיתוף פעולה של משרד התיירות עם אגודת הלהט"ב, במסגרתו נערך לראשונה בישראל כנס בנושא תיירות גאה. הכנס נערך בקמפוס אילת של אוניברסיטת בן-גוריון והוזמנו אליו אנשי תעשיית התיירות בישראל. במאמץ להגביר את התיירות הגאה לתל אביב, הארגון ההומו-לסבי הציע לארח את ה-Europride (מצעד הגאווה האירופי) של שנת 2009 בתל אביב, אך לבסוף האירוע התקיים בציריך. בשנת 2010, עיריית תל אביב הגישה בקשה רשמית לארח את מצעד הגאווה הבינלאומי ב-2012.
[[מצעד הגאווה בתל אביב המוגדר ממצעדי הגאווה הגדולים בעולם והגדול ביותר במזרח התיכון, משך בשנת 2017 מעל 200,000 איש אשר מתוכם, כ-30,000 הוגדרו כתיירים]]
ב-2009 נערכה יוזמה משותפת של עמותת התיירות תל אביב-יפו ושל יניב ויצמן, חבר מועצת העירייה הממונה על התיירות בעיריית תל אביב ויועץ ראש העיר לקהילה הגאה, במטרה להביא למיתוג העיר כידידותית לקהילה הגאה ולעודד תיירות גאה. בשיתוף עם התאחדות המלונות שווקו חבילות נופש לסופי-שבוע גאים בתל אביב, שכללו אירועים, מסיבות ופעילויות אליהן חברו מרבית העסקים הקהילתיים וחיי הלילה. במקביל החל קמפיין פרסומי לאירוע בקרב הקהילה בגרמניה ובאנגליה, וחבילות לאירוע שווקו על ידי סוכני נסיעות בגרמניה, אנגליה, הונגריה, דנמרק והולנד וכן על ידי חברת אל על הישראלית.

ב-2011 הושק קמפיין תל אביבי לעידוד התיירות הגאה תחת הכותרת "Tel Aviv Gay Vibe", ונרשמה עלייה של כ-25 אחוז בהשוואה למספר התיירים שהגיעו לאירועי שבוע הגאווה בשנה הקודמת. הקמפיין כולל עמדות מידע תיירותי ייעודיות, אפליקציית אייפון עם מידע לתיירים גאים כמו גם אירועים וסיורים ייעודיים. תקציב הקמפיין עמד על כ־400 אלף שקל, הממומנים על ידי עיריית תל אביב ומשרד התיירות. באותה שנה זכתה העיר להיכלל ברשימת עשרת היעדים התיירותיים הבינלאומיים החמים לגייז באתר "Queer Travel". בישראל, קיימת סוכנות נסיעות שפונה באופן ייחודי לקהל להט"בי.

==ראו גם==
* שיווק להט"בי
* ספרטקוס
* כסף ורוד
* Europride
* WorldPride
* Atlantis Events

==קישורים חיצוניים==

* 
* [https://www.facebook.com/groups/LGBTravel/ LGBTravel Israel Community] קהילה מקצועית ללהט״ב בענף התיירות ולעוסקים בתיירות גאה.
* רמי הסמן, [http://www.gogay.co.il/content/article.asp?id=6884 תיירים גאים - עשירים יותר, משכילים יותר], באתר GoGay, 5/3/2008
* 
* [https://web.archive.org/web/20070205002626/http://communitymarketinginc.com/documents/CMI-ResearchSummary.pdf CMI’s Gay & Lesbian Tourism Profile] פורסם ב-Wayback Machine בתאריך 5 בפברואר 2007.
* אמנון דירקטור, [https://www.stlanguage.com/לתכנן-מרחב-להט״בי-לא-רק-ללהט״בים/ לתכנן מרחב להט״בי, לא רק ללהט״בים], בבלוג [https://www.stlanguage.com/ שפת רחוב], 13 ביוני 2019

==הערות שוליים==

קטגוריה:תרבות להט"ב
*